*(tlačová informácia)*

**Otvorenie Týždňa vedy a techniky na Slovensku**

**Štartuje 24. ročník Festivalu vedy a techniky AMAVET**

*(Bratislava, 4.11.2021)*

Od 1. septembra Asociácia pre mládež vedu a techniku (AMAVET) spustila registráciu už 24. ročníka Festivalu vedy a techniky AMAVET 2021 (FVAT), kde žiaci stredných a základných škôl z celého Slovenska mali možnosť zrealizovať svoje nápady a prihlásiť bádateľské projekty individuálne alebo v dvojčlenných tímoch.

Krajské kolá Festivalu AMAVET sa konali v októbri, z ktorých najúspešnejší súťažiaci postúpili na celoslovenské finále súťaže mladých vedátorov.

**FESTIVAL VEDY A TECHNIKY AMAVET**, **ktorý otvára TÝŽDEŇ VEDY A TECHNIKY NA SLOVENSKU, začína v pondelok 8. novembra 2021** o 11:00 h v Zážitkovom centre vedy Aurelium, Bojnická 3 v Bratislave. Organizátori očakávajú účasť **Branislava Gröhlinga**, ministra školstva, vedy, výskumu a športu SR.

**Samuel Smoter, jeden z účastníkov Festivalu vedy a techniky AMAVET, opísal svoju skúsenosť takto:** „AMAVET nám otvoril brány do sveta – či už išlo o súťaže, granty, jazykové pobyty alebo prijatie na vysokú školu bez prijímacích skúšok. Tejto neziskovej organizácii patrí obrovská vďaka za to, čo robia pre mládež a vedu na Slovensku.“

Svoje **posolstvo počas otvorenia** Festivalu vedy a techniky AMAVET a Týždňa vedy a techniky na Slovensku **odovzdajú aj osobnosti** dnešnej netradičnej doby, predseda Slovenskej akadémie vied profesor **Pavol Šajgalík** a slovenský vedec, ktorého poznáme vďaka vývoju slovenských PCR testov, **Pavol Čekan.**

**Víťazi celoslovenského finále** Festivalu vedy a techniky AMAVET získavajú **postup na prestížne svetové a európske prehliadky a súťaže**, kde každoročne zaznamenávajú vynikajúce výsledky. Ako dôkaz uvádzame víťazstvo stredoškoláka Jakuba Gála, ktorý sa v roku 2021 zúčastnil prestížnej svetovej **súťaže Regeneron ISEF, kde získal úžasné 2. miesto. Viac na** <https://www.amavet.sk/amavet-na-regeneron-isef-2021-usa-2-miesto/>

**Kontakt**

Dávid Richter, výkonný riaditeľ súťaže, richter@amavet.sk, 0948 345 177

Asociácia pre mládež, vedu a techniku, Hagarova 4, Bratislava, [www.amavet.sk](http://www.amavet.sk)

Spracoval: Ján NEMEC, 0903 719 244, nemec@amavet.sk

Organizátor  Spoluvyhlasovateľ 

Spoluorganizátori 

Odborní garanti             

Partneri

  

   



   

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Asociácia pre mládež, vedu a techniku (AMAVET) - Laureát Ceny za vedu a techniku 2018 v kategórii Popularizátor vedy*** *- je záujmové občianske združenie, ktoré funguje na princípe neziskovej organizácie už 31 rokov! Združuje 4.500 aktívnych členov v 56-tich kluboch po celom Slovensku, ktoré pozitívne ovplyvňujú ich budúcu profesiu. Počas svojej existencie stál pri zrode mnohých úspešných projektov, ktoré sú zamerané na neformálne vzdelávanie mladých ľudí a naďalej prináša inšpirácie a rozvíja mladé talenty, podporuje dobré nápady a pomáha získavať hodnotné skúseností. Kluby pracujú v oblasti astronómie, robotiky, informatiky, biotechnológie, vied o zemi a v rôznych iných vedných disciplín. Medzi hlavné aktivity patria organizovanie Festivalu vedy a techniky AMAVET, Festival štyroch živlov AMAVET, interaktívna konferencia Junior Internet, celoslovenské kolo svetovej robotickej súťaže RoboRAVE, multidisciplinárny online seminár LaBáK, Cesty za vedou - do vedeckých inštitúcií, letné tábory, Zvedaví vedci, Anjeli deťom.*

*Viac na* [*www.amavet.sk*](http://www.amavet.sk)